בכירי רשת קפה גרג, בראשם יאיר מלכה, גלעד אלמוג וניר אדרי - מבעלי הרשת, אירחו את מיכה ריינר, ממייסדי תרבות הקפה בישראל, באירוע גמר הבריסטה, במסגרתו הוכרז אלוף הבריסטה של ישראל לשנת 2017.
האירוע נערך במלון הילטון בת"א, במסגרתו השתתפו כ- 120 איש ומתוכם עלו לחצי הגמר 10 הבריסטי הטובים, שהתמודדו עד להכרזת שלישיית הגמר. באירוע הגמר בחרו צוות השופטים בראשותו של מיכה ריינר, את אלוף הבריסטי לשנת 2017 על בסיס הבלנד המיוחד והאיכותי ביותר, מהירות ומיומנות הבריסטה.
מלבד כינוי הכבוד "בריסטה ראשי" זכה המנצח - עידו הרפז, בן 23 ממודיעין, בטיול זוגי לאיטליה. במקום השני זכה זאכי בנימינו בן 31 משדרות, שזכה במכונת קפה ובמקום השלישי זכתה דנה דניזבת 28 מבילו, בסופ"ש באחד ממלונות הארץ.
יאיר מלכה, מבעלי קפה גרג, הסביר למוזמנים שלרגל התחרות הובאה לארץ, במיוחד מאיטליה מכונת קפה מיוחדת, הנחשבת לרולס רויס של מכונות הקפה, ששוויה נאמד בלמעלה מ 60,000 ₪.
מלכה, שהגיע לאירוע היישר מתערוכת קפה וקינוחים שנערכה באיטליה, סיפר כי את ההשראה לאליפות הבריסטה קיבל מסיור שערך במילאנו לפני כ- 4 שנים, שם נכח באירוע בו התקיימה התחרות. מלכה סיפר כי ישר חשב שמה שטוב לאיטלקים חובבי הקפה האיכותי, בטוח טוב גם לנו בישראל והחליט "לעשות עלייה" לתחרות.
מלכה שפתח את האירוע, אמר: "כרשת הדוגלת באיכות חומרי הגלם ובשאיפה למצוינות בתוצר הסופי, חשוב לנו להמשיך ולחזק את תרבות צריכת הקפה האיכותית וזאת באמצעות כניסת דור צעיר של אנשי מקצוע, אשר ימשיכו לפתח את הטעמים והמגמות בתחום הקפה".
עוד הוסיף ואמר מלכה: "זהו רגע מרגש ומכונן עבורי לארח את אחד ממייסדי ענף הקפה בארץ, מיכה ריינר, אשר בחלקו טביעת רגל חשובה בעשייה ובפיתוח תרבות נפלאה, המשלבת מפגש של איכות ושיח בין אנשים, על רקע ניחוחות ארומה ייחודיות לקפה הישראלי".